Publication: Magyar Közlöny
Issue: MK-2006-53 (Year: 2006, Number: 53)
Era: 2004-2010
Section: szóló 2006. évi XXVI. törvény (a továbbiakban: Fbkt.)
Paragraph Index: 669

28. §-a az irányadó. 7.5. A Szövetséget hatóságok, bíróságok és harmadik személyek elõtt az igazgató – akadályoztatása esetén az igazgatóhelyettes – képviseli, akik a Szövetség nevében aláírásra önállóan jogosultak. Az igazgató aláírási jogot engedélyezhet továbbá a munkaszervezet egyes vezetõ munkatársainak úgy, hogy azok az igazgatóhelyettessel együtt, vagy két felhatalmazott együtt jegyezhesse a Szövetséget. 7.6. Az igazgató terjeszti az igazgatótanács elé a Szervezeti és Mûködési Szabályzat, a Munkaügyi Szabályzat tervezetét, azok módosításait. 7.7. Az igazgató dönt azokban az ügyekben, amelyek nem tartoznak valamely vezetõ testület hatáskörébe. 7.8. Az igazgató a Szövetség munkaszervezetének vezetõje, gondoskodik az igazgatótanács által jóváhagyott Szervezeti és Mûködési Szabályzat végrehajtásáról, a szervezet munka- és ügyrendjének megállapításáról, és gyakorolja az alkalmazottakkal szemben a munkáltatói jogokat. 7.9. Az igazgató készíti elõ az igazgatótanácsi és közgyûlési elõterjesztéseket és határozati javaslatokat, és gondoskodik a határozatok közzétételérõl, az illetékesekhez történõ eljuttatásáról és végrehajtásáról. 7.10. Az igazgató irányítja az igazgatóság operatív munkáját, a közgyûlési és igazgatótanácsi határozatok keretei között megteszi a szükséges intézkedéseket, megköti a szerzõdéseket, és gondoskodik azok teljesítésérõl, valamint a Szövetség vagyonának õrzésérõl és jogainak érvényesítésérõl. 7.11. Az igazgató szervezi meg a Szövetség számvitelét, adatszolgáltatását és belsõ ellenõrzését. 7.12. Az igazgató gondoskodik a Kt.-ben és az Fbkt.-ben, valamint az Alapszabályban meghatározott iratok, elõterjesztések, az igazgatótanács jegyzõkönyveinek felügyelõ bizottság részére történõ megküldésérõl. 2006/53. szám

Source: https://magyarkozlony.hu/hivatalos-lapok/bc5723fc7c2c2751334a07e75593559861646f19/dokumentumok/d77991098800e27b996c2e1103840a50a4a3a32f/letoltes